Kampung Pelajau

Kampung Pelajau ialah sebuah kampung di Daerah Mukah, salah sebuah daerah yang membentuk Bahagian Mukah di bahagian tengah negeri Sarawak, Malaysia.

 Geografi 
Kampung Pelajau merupakan sebuah petempatan manusia yang berada di kawasan luar bandar, di dalam kawasan pedalaman Daerah Dalat, Sarawak. Kampung ini terletak pada tebing barat Batang Oya, sebatang sungai utama yang mengalir sehingga ke Laut China Selatan. Kebanyakkan bangunan rumah yang dibina di Kampung Pelajau dibina di sepanjang rantau sungai antara Tanjung Pelajau dan Tanjung Alang. Pada tahun 2004, terdapat 13 buah bangunan rumah yang dibina di Kampung Pelajau, dan pola petempatan yang dapat diperhatikan di Kampung Pelajau ialah petempatan berjajar.

Terdapat anak sungai kepada Batang Oya yang terbentuk secara semula jadi di Kampung Pelajau. Dari Tanjung Pelajau ke Tanjung Alang, anak sungai tersebut merangkumi Sungai Palajau, Sungai Sidi, Sungai Pasang, Sungai Mendalun, Sungai Barutuh dan Sungai Nang. Kawasan lembah sungai terutama di lembah Sungai Mendalun dan lembah Sungai Barutuh telah digunakan oleh penduduk setempat sebagai kawasan penanaman pokok baka yang pelbagai. Tanaman yang ditanam menjadi sumber pendapatan penduduk Kampung Pelajau untuk menjana ekonomi setempat.

Berdasarkan peta topografi Jabatan Ukur dan Pemetaan Malaysia yang bertajuk Nanga Tamin, petempatan manusia yang terletak berhampiran dengan Kampung Pelajau merangkumi:
 Kampung Sua, terletak di  ke arah timur-timur laut
 Kampung Klid, terletak di  ke arah timur-timur laut
 Kampung Narub, terletak di  ke arah tenggara
 Kampung Labasau, terletak di  ke arah barat laut
 Kampung Medong, terletak di  ke arah barat-barat laut

 Rujukan 

Pelajau